Beshte

―Beshten iskulause | ”

**Beshte** on virtahepo, joka esiintyy Leijonakaartissa. Hän on entinen Leijonakaartin vahvin jäsen.

## Esiintymiset

### Elokuvat

#### Leijonakaarti karjuu jälleen

Kun Bunga ja Kion juoksevat ympäri Jylhämaata pelaten Baobab palloa, he tapaavat Beshten, joka tervehtii kaksikkoa lämpimästi.
Myöhemmin, Kionin saadessa tietää, että hänestä tulee Leijonakaartin johtaja, hän valitsee Bungan, Beshten, Fulin ja Onon mukaan kaartiin. Bunga käskee Kionin näyttää heille Vanhinten karjunnan, mutta Kion onnistuu vain vinkaisemaan. Pian tämän jälkeen Simba saapuu ja toruu Kionia valinnoistaan kaartiin. Hän sanoo, että kaarti on aina tehty leijonista ja syyttää poikaansa siitä, että tämä kohtelee rooliaan päällikkönä kuin peliä. Kion lähtee masentuneena pois.
Pian tämän jälkeen kaarti saa kuulla, että hyeenat ovat hyökkäämässä gasellien kimppuun. Nopeasti rohkaistunut Kion valmistelee Leijonakaartin, ja antaa jokaiselle Leijonakaartin merkin olkapäähän.
Yhdessä kaarti hyökkää hyeenoiden kimppuun, ajaen ne takaisin Varjonmaahan. Lopuksi Kion käyttää vielä Vanhinten karjuntaa, joka saa jopa Janjan värähtämään. Simba, Nala ja Rafiki katsovat taistelua läheiseltä kalliolta. Simba tajuaa, että Kion teki viisaat valinnat kaartiin ja hyväksyy näin uuden Leijonakaartin.

## Ulkonäkö

Beshte on suuri ja vahva. Hänellä on suuri pää ja kuono sekä pienet kirkkaansiniset silmät. Korvien sisäpuolet ja silmänympärykset ovat harmahtavan vaaleanpunaiset. Muuten kaljulla päälaella on pieni, tumma hiustupsu.

Beshte on väriltään siniharmaa. Selässä on tummempia täpliä. Vatsapuoli on vaaleanharmaa. Beshten varpaat ovat tummanharmaat, melkein mustat. Hampaat ovat suuret, ja kaksi niistä näkyy silloinkin, kun suu on kiinni.Niin kuin muillakin Leijonakaartin jäsenillä, Beshtellä on Leijonakaartin merkki vasemmassa olkapäässään.

Vanhempana Beshte on suurempi, ja tupsu päälaella on pidempi. Hänellä on myös viiksien alut, kuten isällään Basilla.

## Luonteenpiirteet

Beshte on hyvin kiltti ja suurisydäminen virtahepo. Hän käyttäytyy kuin isoveli Leijonakaartin nuoremmille jäsenille, ja on ystävä kaikille Jylhämaan eläimille.

Leijonakaartin jäsenenä Beshte on rohkea, ja on valmis tekemään kovasti töitä, sekä taistelemaan sen puolesta, minkä uskoo olevan oikein.

Beshten kiltteys ja avuliaisuus on kuitenkin välillä aiheuttanut ongelmia, kuten silloin, kun hän jäi auttamaan pikkueläimiä, vaikka hänen piti tehdä polkuja Tulvatasagon halki.

## Kuvia

Iloinen Beshte.Beshte muun Leijonakaartin kanssa.Beshte ja muu Leijonakaarti juoksevatBeshte ja MtotoBeshte isänsä Basin kanssa.BeshteVanhempi Beshte Kionin kanssa
## Ääninäyttelijät

* **Leijonakaarti karjuu jälleen** - (TV-ohjelma) - (2015) - Dusan Brown (englanninkielinen), Lassi Hirvonen (suomenkielinen)
* **Leijonakaarti** - (TV-sarja) - (2016-2019) - Dusan Brown (englanninkielinen), Lassi Hirvonen (suomenkielinen), Riku Leskinen (suomenkielinen, vanhempi Beshte)

## Trivia

* Beshten iskulause "Twende kiboko!" on swahilia ja tarkoittaa "Mentiin, virtahepo!"
* Leijonakaarti karjuu jälleen- elokuvan aikaisessa mainosvideossa Beshtellä oli lovi korvassaan. Tämä virhe korjattiin myöhemmin, mutta se toistuu kuitenkin ohjelmaa seuraavan TV-sarjassa nimeltä Leijonakaarti.
* Saman elokuvan suomenkielisessä takakannessa Beshteä kutsutaan virheellisesti nimellä *Hippo*.